கேள்வி: ரோமின் ஆக்னெஸ் குறித்து விரிவாக சொல்லுங்கள்.
பதில்: ரோமின் புனித ஆக்னெஸ் (291 – 304) ஒரு கன்னி மறைசாட்சி (கிறிஸ்தவ விசுவாசத்துக்காக கொல்லப்பட்டவர்) ஆவார். இவர் கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்க ஒன்றியம், மற்றும் லூதரனியம் ஆகிய கிறித்தவம்ப் பிரிவுகளில் புனிதர்ப் போற்றப்படுகிறார். திருப்பலி (வழிபாடு)யில் பெயர் குறிப்பிடப்படும் புனிதர்களுள் இவரும் ஒருவர்.
கேள்வி: ரோமின் ஆக்னெஸ் - தொடக்க காலம் குறித்து விரிவாக சொல்லுங்கள்.
பதில்: பழங்கால கிறிஸ்தவ மரபுகளின்படி, உரோமை நகரம் நகரில் பேட்ரீசியன் என அழைக்கப்பட்ட உயர்குல குடும்பத்தில் ஏறக்குறைய கி.பி.291ஆம் ஆண்டு ஆக்னெஸ் பிறந்தார். ஆக்னெஸ் என்ற இலத்தீன் வார்த்தைக்கு செம்மறி குட்டி என்று பொருள். இதன் மூலமான ''ஹாக்னெ'' (ἁγνή) என்ற கிரேக்க மொழி வார்த்தைக்கு ''கற்பு, தூய்மை, புனிதம்'' ஆகிய அர்த்தங்கள் உண்டு. சிறு வயது முதலே இயேசுவின் மீது மிகுந்த அன்பு கொண்டிருந்தார். எனவே, 12 வயதிலேயே தனது கன்னிமையை இயேசுவுக்கு அர்ப்பணித்தார். இவர் அழகான தோற்றம் கொண்டவராக இருந்ததால் உயர்குல இளைஞர்கள் பலர் இவரை மணம் முடிக்க போட்டி போட்டுக்கொண்டு சென்றனர். ஆனால் இவரோ அவர்களிடம், “விண்ணக மணவாளர் இயேசு கிறித்துவுக்கு எனது கன்னிமையைக் கையளித்து விட்டேன்” என்று கூறினார். இதனால் அந்த இளைஞர்கள் ஏமாற்றம் அடைந்தனர்.
கேள்வி: ரோமின் ஆக்னெஸ் - மறைசாட்சி பற்றி தகவல் சொல்.
பதில்: இயேசுவின் மேல் கொண்ட அன்பால், இறுதி வரை ரோமத் தெய்வங்களை வணங்காத காரணத்தால் ரோம அதிகாரி இவருக்கு மரண தண்டனை விதித்தான். கி.பி.304 ஜனவரி 21ந்தேதி, வாளால் தலை வெட்டப்பட்டு தனது 13ஆம் வயதில் இயேசுவுக்கு சாட்சியாக ஆக்னெஸ் உயிர் துறந்தார். இவரது கன்னிமை மற்றும் மரணம் பற்றி புனித அம்புரோஸ்ம் குறிப்பிட்டிருக்கிறார். இவரது கல்லறையில் செபித்த பலருக்கும் இறைவன் அற்புதங்கள் செய்ததால், அக்காலம் முதலே இவர் புனிதராக வணங்கப்படுகிறார். கிறிஸ்தவ சமயத்திற்கு சுதந்திரம் அளித்த ரோமப் பேரரசன் முதலாம் கான்ஸ்டன்டைன் மகளான புனித கான்ஸ்டன்ஸ் என்பவர் புனித ஆக்னெசின் கல்லறையில் செபித்ததால் தொழுநோயில் இருந்து குணம் அடைந்ததாக கூறப்படுகிறது. 1962 முதல் கத்தோலிக்க திருச்சபையின் பொது நாள்காட்டியின்படி, இவரது திருவிழா ஜனவரி 21ந்தேதி அன்று கொண்டாடப்பட்டு வருகிறது.cf. [http://www.liturgyoffice.org.uk/Resources/Extraordinary/Calendar/January.html LiturgyOffice.co.uk]